Петър Андасаров
Залез

chitanka.info

Сетна алена вълна

плисна по небето

слънцето.

Като опитен моряк

вдигна за далечен път

платна

и отплува,

без да се сбогува

с тихата самотна вечер.

Хоризонтът —

изоставен бряг —

спи на хребета

на планината

и сънува,

че пътува

надалече…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.